Nafarroako Parlamentuko Mahaiak, 2019ko urtarrilaren 21ean egindako bilkuran, Eledunen Batzarrari entzun ondoren, erabaki hau hartu zuen, besteak beste:

**1.** Izapidetzeko onartzea Nuria Medina Santos andreak aurkeztutako galdera, jakiteko ea desgaitasuna artatze aldera Nafarroako Gobernuarekin itundutako zentroetako langileei zergatik ez zaien soldata igoera ordaindu.

**2.** Nafarroako Parlamentuko Aldizkari Ofizialean argitara dadin agintzea.

**3.** Osoko Bilkuran izapidetzea.

Iruñean, 2019ko urtarrilaren 21ean

Lehendakaria: Ainhoa Aznárez Igarza

GALDERAREN TESTUA

Nafarroako Alderdi Sozialista talde parlamentarioari atxikitako Nuria Medina Santos andreak, Legebiltzarreko Erregelamenduak ezarritakoaren babesean, honako galdera hau egiten du, Osoko Bilkuran ahoz erantzun dakion:

Desgaitasunaren sektoreko IV. hitzarmenean jasotzen da soldata igoko zaiela Nafarroako Gobernuarekin desgaitasuna artatze aldera itundutako zentroetako langileei. Zergatik ez zaie ordaindu igoera hori?

Iruñean, 2019ko urtarrilaren 15ean

Foru parlamentaria: Nuria Medina Santos